# **DECIZIA ETAPEI DE ÎNCADRARE**

**Proiect**

Ca urmare a solicitării de emitere a acordului de mediu adresate de **S.C. Transilvania Grand Construct S.R.L.**, cu sediul în loc. Bistrița, str. Ana Aslan, nr. 4, ap. 3, județul Bistrița Năsăud, înregistrată la APM Salaj cu nr. 2220 din 07.04.2020, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.11.2022, că proiectul: " ***Montare stație mobilă de preparat beton****"*, propus a fi amplasat în extravilanul loc. Cormeniș, com. Lozna, jud. Sălaj**.**

**nu se supune evaluării impactului asupra mediului şi nu se supune evaluării adecvate.**

 Justificarea prezentei decizii:

 **I.** Motivele pe baza cărora s-a stabilit neefectuarea evaluării impactului asupra mediului sunt următoarele:

**a)** proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în *anexa nr. 2, la pct. 10, lit. a) proiecte de dezvoltare a unităţilor/zonelor industriale; și la pct. 10 lit. b) proiecte de dezvoltare urbană, inclusiv construcţia centrelor comerciale şi a parcărilor auto publice;*

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul " Graiul Sălajului", afişare şi înregistrare anunţ la sediul Primăriei Lozna, precum şi la sediul şi pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea şi concepţia întregului proiect:***

Proiectul propune instalarea staţiei mobile de preparare a betonului cu capacitatea de 50 m3/h necesara asigurarii betonului pentru lucrarile de infrastructura pe care beneficiarul le are contractate in zona. Stația este prevazută a funcționa pe perioada realizării lucrărilor de construcții.

La această dată pe amplasament există suprafete betonate, balastate, spațiu verde și un generator de curent P = 120 KVA, în zona nu sunt retele de utilitati. Este prevazută construirea unui bazin decantor cu trei compartimente identice cu dimensiunile 2 x 1,65 x 1,5 m și o platforma pentru cântar S=81,6 m2.

Amplasamentul în suprafaţă de S =4000 m2 va avea urmatoarea structura:

Suprafata construita S = 249,42 m2

-platforma statie de preparat beton S=108,47 m2

-bazin de apa S=8,5 m2

-platforma siloz S=17 m2

-decantor S=13,75 m2

-cantar S=81,6 m2

-cladire tablouri electrice S=16,03 m2

-baraca poarta S= 2,07 m2

-toaleta ecologica S=2 m2

Suprafata betonata S = 150 m2

Suprafata balastata S = 28,32 m2

Suprafata spatii verzi S = 768,58 m2

Staţia de betoane cu capacitatea de 50 m3/h, este un utilaj compact si se va amplasa pe fundatii izolate din beton armat turnat monolit.

Sistemul alimentarea cu apă a stației de betoane format din compartiment cu volumul V=15 m3 si autocisterna cu autopompa.

Bazinul decantor este o constructie subterana din beton armat cu suprafata S=13,75 m2 si volumul V=15 m3.

Staţia de betoane va fi compusa din:

-Cabina de comandă;

-Ciclon depozitare cimentcu capacitatea de 75 t (V=100 m3);

-Banda transportoare pentru apropierea agregatelor;

-Patru preozatorare de agregate V = 13,5 m3 fiecare;

-Buncar de cantarire agregate cu patru celule de cantarirere;

-Dozatorul de ciment capacitate 600 kg;

-Dozatorul de apa capacitate 300 l;

-Transportorul elicoidal de ciment (snec)

-Malaxor cu ax vertical: capacitatea de productie 1 m3 beton umed vibrat/sarja, ciclu de malaxare 15 s, capacitate de umplere uscat 1500 l,

-Banda transportoare de transfer și cantar;

-Compresor aer cu capacitatea 1023 l min;

-Cabina de comanda.

Bazinul decantor este o constructie subterana din beton armat cu suprafata

S=13,75 m2 si volumul V=15 m3.

Cântarul platformă este o construcție din beton armat, cadre metalice, senzori de cântărire și rampe de urcare și coborâre. Suprafața ocupată S=81,6 m2.

Baraca poartă și casa cântar sunt containere tipizate din panouri metalice termoizolante și tamplarie tip termopan, amplasate pe platformă balastată.

Toaleta ecologica este construcție tipizată mobilă din POLSTIF, amplasată pe platforma balastată.

**b2)** ***cumularea cu alte proiecte existente şi/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:*** nu există posibilitatea apariţiei unor emisii semnificative în niciunul din factorii de mediu dacă vor fi respectate următoarele măsuri:

* *pentru factorul de mediu apă:*

În perioada de realizare

Sursa potențială de poluare a apei subterane este reprezentată de defectiuni majore la rezervoarele de carburanti si lubrifianti a utilajelor si mijloacelor de transport. Produsele petroliere sub acțiunea apelor meteorice pot fi antrenate în sol și subsol.

Nu vor exista ape uzate industrial, nu se fac evacuari de ape in emisar.

În perioada de funcționare

- operaţia de spalăre a cuvelor autospecialelor de transport beton. Apele de spalare sunt ape uzate tehnplogice şi conţin in principal agregate minerale şi ciment;

- toaleta ecologică - rezulta apă uzată de tip menajer cu compoziţie specifică

(materii în suspensie, nitrați, fosfor, azot, detergenţi, etc).

* *pentru factorul de mediu aer:*

Sursele de poluanti pentru aer în perioada de construcţie vor fi reduse cantitativ şi sunt datorate:

- emisiilor de poluanţi de la motoarele cu ardere interna ale utilajului și a mijloacelor

de transport prezente pe amplasament;

-săpăturii la decantor și la fundația cântarului.

Ca urmare a activitatii utilajelor şi a mijloacelor de transport, se degajă pulberi, SO2 , NO, si CO, hidrocarburi nearse, etc. De la săparea decantorului pot rezulta pulberi în cantităţi reduse, lucrările de săpătură au volum redus - particulele dislocate se vor sedimenta în imediata vecinatate a sursei.

În perioada de funcționare sursele de poluare ale aerului vor fi:

-aprovizionarea cu materii prime şi materiale - pulberi şi gaze de ardere de la motoarele autospecialei ce aprovizioneaza cimentul si autobasculantele ce aprovizioneaza agregatele minerale;

-operaţia de încărcare a predozatoarelor - pulberi şi gaze de ardere de la motorul

utilajului;

-operaţia de incarcare a silozului de ciment - pulberi de ciment;

-depozitarea agregatelor .

* *pentru zgomot şi vibraţii:*

Sursele de zgomot în perioada de executie sunt reprezentate de:

-traficul din cadrul șantierului;

-prezența angajaților.

În perioada de funcționare sursele de zgomot sunt reprezentate de:

-părţile în mişcare ale staţiei de betoane (ce are nivelul de zgomot de 85 dB),

-încărcătorul frontal (ce are nivelul de zgomot de 85 dB),

-traficul de pe amplasament.

* *pentru sol şi subsol :*

Sursele posibile de poluare a solului în perioada de construcţie sunt:

-săpătura la fundațiile cântarului și la decantor;

-defecțiunile majore la rezervoarele de produse petroliere (motorină şi uleiuri minerale) ale utilajelor şi a mijloacelor de transport urmate de pierderi de produse petroliere;

-traficul din cadrul șantierului.

Sursele posibile de poluare a solului în perioada de funcţionare sunt:

-operația de încărcare a silozului de ciment;

-defecțiunile majore la rezervoarele de produse petroliere (motorină şi uleiuri minerale) ale utilajelor şi a mijloacelor de transport urmate de pierderi de produse petroliere;

-gestionarea necorespunzătoare a deşeurilor.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea și repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

În perioada de construcţie sursele de poluare vor fi difuze, se vor intreprinde o serie de acțiuni pentru reducerea poluării aerului, dintre care menționăm:

- se vor folosi utilaje și mijloace de transport cu stare tehnică bună;

- lucrarile la săparea decantorului nu se vor desfaşura în perioade cu vânt puternic

- umectarea căilor de acces şi a drumurilor tehnologice în perioada secetoasă şi ori de câte ori situaţia o impune, în funcţie de frecvenţa traficului şi condiţiile atmosferice, pentru evitarea ridicării pulberilor fine în atmosferă.

În perioada de funcţionare

Noxele rezultate de la încarcarea silozului cu ciment sunt noxe dirijate, ele vor fi reținute în sistemul de filtrare. Silozul este prevazut cu filtru tip JET REVERSIBIL marca WAM (Italia) circular din oţel (diametru 0,8 m si inaltimea h=1,2 m), amplasat pe fiecare siloz, gura de emisie este la înalţimea H = 18,2 m faţă de suprafaţa solului. conţine la interior elemente de filtrare vertical de filtrare POLYPLEAT, suprafața de filtrare S = 24,5 m2 si la partea superioara este prevazut cu capac de protecţie contra intemperiilor. Filtrele se curăță cu jet de aer, sistemul de curățare este montat în capacul rsbatabil de protecţie contra intemperiilor. Particulele de ciment separate din curentul de aer de către elementele de filtrare cade înapoi în siloz. Sistemul de filtrarea reduce concentratia pulberilor emise sub 10 mg/m3.

***Măsuri pentru protecția factorului de mediu sol și subsol:***

Măsurile ce trebuiesc luate în perioada de construcţie și funcționare sunt de ordin tehnic şi administrativ:

-respectarea tehnologiei de execuție a lucrărilor prevăzute în proiect și a tehnologiei de fabricație;

- intervenția rapidă în caz de poluări accidentale pentru eliminarea cauzelor și diminuarea daunelor;

- colectarea tuturor scurgerilor accidentale și reconstrucția ecologică a zonelor eventual poluate.

-respectarea disciplinei în cadrul șantiereului.

În perioada de exploatare impactul asupra solului, se poate manifesta fie direct, fie indirect prin intermediul mediilor de dispersie. Formele de impact asupra solului ce pot fi identificate, in perioada de funcționare sunt urmatoarele:

- tasarea solului sub efectul circulatiei si manevrarii utilajelor folosite la realizarea betonului și a transportului acestuia;

- pierderi accidentale de produse petroliere, posibilitate relativ redusa in conditiile respectarii măsurilor pentru protectia mediului.

***Măsuri pentru protecția factorului de mediu apă de suprafață și subterană:***

Pe perioada de realizare a investitiei, pentru apele uzate menajere vor fi colectate în rezervorul toaletei ecologice tipizată, ce va fi vidanjată periodic.

În perioada de funcționare, apele de spălare a autobetonierelor vor fi colectate într-un decantor cu trei compartimente identice cu dimensiunile 2 x 1,65 x 1,5 m fiecare compartiment. În primele două compartimente are loc procesul de sedimentare a părții solide. Apa decantată trece gravimetric în compartimentul final cu V = 4,95 m3, unde se definitivează limpezirea. Apa limpezită este reintrodusă în procesul tehnologic prin intermediul unei pompe. Materialul sedimentat se evacuează periodic şi se valorifică ca și material de construcții.

Apele uzate menajere sunt colectate în rezervorul toaletei ecologice tipizate (din POLSTIF) și se vidanjează de câte ori este nevoie.

***Măsuri pentru protecția așezărilor umane:***

În vecinatatea amplasamentului nu sunt obiective de interes public, monumente istorice şi de arhitectură, alte zone asupra cărora există instituit un regim de restricţie, zone de interes tradiţional.

Distanța față de localitatea Cormeniș este de peste 1,5 km.

***Măsuri împotriva zgomotului și vibrațiilor:***

Datorită specificului activitatii nu por fi facute amenajări sau dotări împotriva zgomotului şi vibraţiilor, se vor lua o serie de măsuri de natură organizatorică şi tehnologică:

- desfăşurarea lucrărilor strict pe amplasamentele supuse avizării, astfel rezultând o limitare a zgomotelor produse de trafic în zonă;

 - vor fi utilizate numai utilajele şi vehiculele cu inspecţia tehnică la zi;

 - se va respecta programul de lucru pe timpul zilei;

 - reducerea vitezei autovehiculelor grele în zona de lucru: viteza scăzută poate reduce nivelul de zgomot cu până la 5 dB;

 - conducerea preventivă a autovehiculelor grele (conducerea calmă creează mai puţin zgomot decât frecventele schimbări de acceleraţie şi frână).

**b7)*riscurile pentru sănătatea umană - de ex., din cauza contaminării apei sau a poluării atmosferice:*** *s*e vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.

**Organizarea de șantier**

Realizarea proiectului nu necesita organizare de santier datorita programului scurt de lucru (cateva ore/zi o data la cateva zile). Sculele si materialele vor fi transportate la frontul de lucru in zilele in care se vor realiza lucrarile in zonele stabilite conform graficului de lucrari.

**c) Amplasarea proiectului:**

**c1)** ***utilizarea actuală şi aprobată a terenurilor:*** conform certificatului de urbanism nr. 6 din 06.09.2019 emis de Comuna Lozna, terenul este situat în extravilanul loc. Cormeniș com. Lozna.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* *zone umede, zone riverane, guri ale râurilor*: nu este cazul;
* *zone costiere şi mediul marin*: nu este cazul;
* *zonele montane şi forestiere*: nu este cazul;
* *arii naturale protejate de interes naţional, comunitar, internaţional*: lucrările se vor deșfășura și în cadrul Sitului Natura 2000 – Aria Specială de Protecție Avifaunistică – Cursul Mijlociu al Someşului ROSPA0114;
* *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică*: lucrările se vor deșfășura și în cadrul Sitului Natura 2000 – Aria Specială de Protecție Avifaunistică – Cursul Mijlociu al Someşului ROSPA0114.
* *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populaţiei*: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

 d2) natura impactului: - potențoal negativ ;

 d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: în zonă amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și condițiile din respectiva Decizie etapei de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

a) proiectul intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că amplasamentul proiectului este situat în Situl Natura 2000 – Aria Specială de Protecție Avifaunistică – Cursul Mijlociu al Someşului ROSPA0114;

b) din analiza listei de control pentru etapa de încadrare nu rezultă un impact semnificativ asupra sitului al proiectului propus.

c) S-a obtinut aviz nr. 27 ST SJ din 11.11.2022, eliberat de Agentia Naționala pentru Arii Naturale protejate serviciul teritorial Sălaj, înregistrat la APM Sălaj cu nr. 2992/06.05.2021, aviz ce face parte integranta din prezenta decizie .

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

**Proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.**

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform prevederilor OUG 92/2021 privind regimul deșeurilor
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Solicitarea și obținerea autorizației de mediu revizuite, după finalizarea lucrărilor.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

  Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT Responsabil biodiversitate,

 cons. Radu Hideg

Întocmit,

ing. Anca Horotan